
OGRES BASKETBOLA SKOLAS

ĒTIKAS KODEKSS

1. Vispārīgie noteikumi
1.1. Ogres pilsētas pašvaldības iestādes “Ogres Basketbola skola" (turpmāk — Iestāde) Ētikas kodeksa mērķis ir noteikt un nostiprināt iestādes darbinieku  (turpmāk tekstā — darbinieks) profesionālās ētikas normas un uzvedības principus, kas jāievēro savstarpējās attiecībās darba vietā.

1.2. Ētikas kodeksa uzdevums ir veicināt darba pienākuma likumīgu, godprātīgu un kvalitatīvu veikšanu, lai uzlabotu Iestādes darbinieku darba kultūru, kā arī lai veicinātu un nostiprinātu sabiedrības uzticību Iestādei.

1.3. Ētikas kodeksā noteiktās uzvedības normas saistošas darbiniekiem to ikdienas pienākumu izpildē neatkarīgi no ieņemamā amata un tiesisko attiecību ilguma. Situācijās, kas nav minētas šajā Ētikas kodeksā, darbinieki rīkojas saskaņā ar sabiedrībā vispārpieņemtajām uzvedības normām un ētikas vērtībām.

1.4. Ētikas kodeksā ir noteikti pamatprincipi, lai veicinātu kopējo Iestādes izvirzīto mērķu realizēšanu, nosakot darbinieku tiesības, pienākumus un atbildību.

2. Profesionālās ētikas pamatprincipi
2.1. Objektivitāte:

2.1.1. Iestādes darbinieki savus darba pienākumus veic objektīvi un taisnīgi, ievērojot personu vienlīdzību likuma priekšā. Aizstāvot savu viedokli, veicot savus amata pienākumus un savas kompetences ietvaros pieņemot lēmumus, darbinieks balstās uz pārbaudītu informāciju un objektīviem faktiem, to godīgu interpretāciju un argumentāciju, neizrādot labvēlību vai sniedzot nepamatotas privilēģijas kādai no personām.

2.1.2. Izpildot savus profesionālos darba pienākumus, Iestāde ievēro tos darba paņēmienus un metodes, kas ir noteikti Eiropas Savienības, Latvijas Republikas normatīvajos aktos, Iestādes iekšējos normatīvajos aktos, kā arī Iestādes Ētikas kodeksā.

2.1.3. Iestādes darbiniekiem ir jābūt paškritiskiem, jāatzīst un jālabo kļūdas, kas pieļautas savā profesionālajā darbībā, kā arī jāatvainojas par neētisku rīcību. Nav pieļaujama ļaunprātīga savu kolēģu un citu personu kļūdu izmantošana, vai apzināta, mērķtiecīga patiesības sagrozīšanā personīgā labuma gūšanai.

2.1.4. Nav pieļaujama jebkāda rakstura demagoģisku izteikumu pielietošana, kā arī jāatvainojas par neētisku rīcību kā arī tāda uzvedība, kas traucē un kavē darba jautājumu objektīvu izskatīšanu.

2.2. Neitralitāte un neatkarība:

2.2.1. Iestādes darbinieki veicot savus profesionālo darba pienākumus, norobežojās no personīgām interesēm, pieņem lēmumus un rīkojas bez aizspriedumiem, bez jebkādas diskriminācijas neatkarīgi no cilvēka tautības, dzimuma, vecuma, rases, ticības, politiskajiem uzskatiem, sociālās izcelsmes, veselības un sociālā stāvokļa, valstiskās piederības vai citiem apstākļiem, neuzspiežot savus personīgos, pasaules skatījuma, morāles, dzīves kvalitātes vai politiskos uzskatus, aizstāvot cilvēka godu, cieņu, domas, apziņas un reliģiskās pārliecības brīvību, aizsargājot cilvēka tiesības uz veselību un dzīvību.

2.2.2. Darbinieki savus profesionālos darba pienākumus izpilda tādā veidā un kvalitātē, kas veicina sabiedrības uzticību Iestādei.
2.2.3. izpildot savus darba pienākumus Iestādē, darbinieks ievēro Ētikas kodeksā ietvertos pamatprincipus un ētikas normas.

2.3. Atklātība un lojalitāte:

2.3.1. Darbinieki vienmēr jebkurā situācijā ir lojāli pret Iestādi.

2.3.2. Iestādes darbinieku publiskie izteikumi sabiedrībai un/vai masu informācijas līdzekļiem, saistībā ar savu profesionālo darbību un Iestādes dažādību kopumā, ir lojāli un pauž Iestādes viedokli.

2.3.3. Iestādes darbinieki, veicot profesionālos darba pienākumus, ir atklāti pret sabiedrību, ciktāl tas nav pretrunā ar Latvijas Republikā spēkā esošo „Fizisko personu datu aizsardzības likums” u.c. normatīvajiem aktiem, kā arī Iestādes iekšējiem noteikumiem. Nav pieļaujama prettiesiskas rīcības atbalstīšana un/vai slēpšana.

2.4. Konfidencialitāte:

2.4.1. Iestādes darbinieki, izpildot savu profesionālos darba pienākumus, ievēro konfidencialitāti.

2.4.2. Iestādes darbiniekiem profesionālās darbības rezultātā aizliegts atklāt trešajām personām konfidenciālu informāciju (izņemot īpašos Latvijas Republikas spēkā esošajā likumdošanā paredzētajos gadījumos), kā arī izmantot to savās vai citu personu privātajās interesēs.

2.5. Profesionalitāte:

2.5.1. Iestādes darbinieki darba pienākumus pilda ar atbildības sajūtu, profesionāli, precīzi un godprātīgi, pielietojot savu pozitīvo darba pieredzi un praksi.

2.5.2. Darbinieki darbu izpilda, ievērojot Iestādes un sabiedrības intereses.

2.5.3. Iestādes darbinieki, veicot darba pienākumus, sadarbojas ar citiem kolēģiem, sniedzot un/vai saņemot profesionālu palīdzību, kas palīdz sasniegt kvalitatīvāku, precīzāku un efektīvāku vēlamo darba rezultātu.

2.5.4. Iestādes darbinieki nepārtraukti pilnveido savas profesionālās zināšanas konkrētajā darbības jomā, apgūstot jaunāko informāciju un tehnoloģijas, kas dod iespēju sasniegt augstvērtīgākus un kvalitatīvākus paveiktā darba rezultātus un Iestādes darbības rezultātus kopumā.

2.6. Taisnīgums un godprātība:

2.6.1. Darbinieks rīkojas taisnīgi, ievērojot personu vienlīdzību likuma priekšā, ievērojot ētikas normas neatkarīgi no personiska, sociāla, ekonomiska vai politiska rakstura ietekmēm.

2.6.2. Iestādes darbinieku savstarpējo koleģiālo attiecību norma ir taisnīgums. Darbinieks neatbalsta jebkādu savu kolēģu un citu personu pazemošanu, publisku kritiku, cinisku attieksmi, nomelnošanu vai cita veida aizskaršanu, kas ir pretrunā ar vispārpieņemtajām uzvedības normām. Darbinieks nav augstprātīgs un autoritārs attiecībās ar kolēģiem, ņem vēra citu viedokli un to profesionāli izvērtē.

2.6.3. Taisnīga attieksme, kontaktējoties ar sabiedrību un masu informācijas līdzekļiem, ir Iestādes darbinieka profesionālās darbības neatņemama norma.

2.6.4. Darbinieki godprātīgi izpilda profesionālos darba pienākumus, neizmantojot savas amata priekšrocības un varu personīgā labuma gūšanai sev vai citai personai, norobežojoties no personīgajām interesēm, atsevišķu personu un šauru ekonomisko grupu interesēm, kuras ir pretrunā ar vietējās sabiedrības interesēm.
3. Iestādes darbinieku tiesības, pienākumi un atbildība
3.1. Iestādes darbinieku tiesības:

3.1.1. veikt godīgi un tiesiski savus profesionālos darba pienākumus;

3.1.2. prasīt pienācīgus darba apstākļus darba pienākumu veikšanai, kā arī saņemt darbam nepieciešamo informāciju un materiālus;

3.1.3. pieņemt lēmumus savas kompetences ietvaros, brīvi izteikt, pamatot un aizstāvēt savu personisko viedokli;

3.1.4. rakstveidā iesniegt Iestādes vadībai ieteikumus darba efektivitātes uzlabošanai;

3.1.5. regulāri paaugstināt kvalifikāciju, apmeklējot seminārus, kursus, kongresus u.c. profesionāli izglītojošos pasākumus;

3.1.6. saņemt no Iestādes vadības atbilstošu paveiktā darba novērtējumu un cieņas pilnu attieksmi;

3.1.7. atteikties izpildīt Iestādes vadības noteiktos darba uzdevumus, ja tie ir pretrunā ar Latvijas Republikas spēkā esošajiem normatīvajiem aktiem un Ētikas kodeksu;

3.1.8. uz privātās dzīves neaizskaramību;

3.1.9. lūgt Ētikas komisijai sniegt konsultācijas par ētiskas rīcības jautājumiem vai par Iestādes darbībā sastopamo ētisko problēmu risināšanas veidiem.

3.2. Iestādes darbinieku pienākumi:

3.2.1. izvairīties no situācijām, kurās varētu rasties interešu konflikts un/vai korupcijai labvēlīgi apstākļi;

3.2.2. ievērot vispārpieņemtās uzvedības normas darba laikā un ārpus darba laika;

3.2.3. izvairīties no konflikta situācijām Iestādē un ārpus tās;

3.2.4. ar cieņu izturēties pret kolēģiem un apmeklētājiem, respektēt citu uzskatus un intereses;

3.2.5. pārzināt savas profesionālās darbības metodes un paņēmienus;

3.2.6. savlaicīgi izpildīt ar profesionālajiem darba pienākumiem saistītos Iestādes vadības rīkojumus, lūgumus, t.sk., mutiskus;

3.2.7. piedalīties Iestādes sapulcēs, semināros u.c. pasākumos;

3.2.8. Iestādes dienesta informāciju izmantot tikai un vienīgi darba vajadzībām;

3.2.9. ļaunprātīgi neizmantot koleģiālas padotā un vadītāja attiecības Iestādē;

3.2.10. savtīgās interesēs ļaunprātīgi neizmantot darba kolēģu vai citu personu nekompetenci, pieredzes trūkumu vai/kļūdas;

3.2.11. godīgi atzīt savu rīcību, kas neatbilst profesionālās ētikas prasībām un labot savas kļūdas;

3.2.12. neizmantot savu amata stāvokli personīgā labuma gūšanai;

3.2.13. sniegt nepieciešamo informāciju Ētikas komisijai.

3.3. Iestādes darbinieku koleģiālās attiecības:

3.3.1. darbinieku savstarpējo koleģiālo attiecību pamatā ar darba kolēģiem un trešajām personām ir: cieņa, pieklājība, sadarbība, izpalīdzība, savstarpējā uzticēšanās un atbalsts;

3.3.2. darbinieki nedrīkst aizskart savu kolēģu godu un cieņu, neatkarīgi no ieņemamā amata, nacionālās piederības, rases, vecuma un dzimuma, sociālā vai mantiskā stāvokļa;

3.3.3. darbinieki izvairās no autoritāra un augstprātīga darba stila, kā arī seko koleģialitātes un demokrātijas pamatnostādnēm;

3.3.4. publiski nekritizē un/vai nepazemo savus darba kolēģus, norādot uz kļūdām darba procesā personīgi;

3.3.5. darbinieki respektē kolēģu uzskatus, neizsakot aizskarošus vai aizvainojošus izteikumus;

3.3.6. esošie Iestādes darbinieki iesaista darba kolektīvā jaunos darbiniekus, daloties ar viņiem savā profesionālajā darba pieredzē, praksē un zināšanās;

3.3.7. darbinieki apzinās, ka katra individuāla Iestādes darbinieka uzvedība un/vai rīcība veido kopējo Iestādes tēlu sabiedrībā.

3.4. Iestādes darbinieku profesionālā etiķete:

3.4.1. publiski pauž tikai rūpīgi pārdomātus izteikumus;

3.4.2. nelieto vārdus, mājienus vai žestus, kuri var aizskart kolēģu vai citu personu godu un cieņu;

3.4.3. darbinieku attieksme pret kolēģiem ir labvēlīga un izteikumi saprotami;

3.4.4. diskutējot ar kolēģiem vai apmeklētājiem uztur koleģialitātes, atklātības, cieņas un sapratnes gaisotni;

3.4.5. darbinieki ievēro Iestāde noteikto ģērbšanās kultūru.

3.5. Iestādes vadītājam, vadītāja vietniekam ir pienākums:

3.5.1. patstāvīgi iespēju robežās informē padotos darbiniekus par paveikto, turpmākajiem darba uzdevumiem un Iestādes attīstības plāniem;

3.5.2. atbalstīt darbinieku profesionālo izaugsmi;

3.5.3. Iestādes kolektīvā neatbalstīt un pēc iespējas nepieļaut intrigu veidošanos un izplatīšanos;

3.5.4. darbiniekiem par pieļautajām kļūdām darba procesā, kritiku izteikt individuāli;

3.5.5. rūpēties par to, lai darbinieki, kuri īpaši sekmīgi ir paveikuši savus profesionālos darba pienākumus, saņemtu publisku un/vai materiālu atzinību;

3.5.6. atbalstīt un veicināt Iestādes darbinieku iniciatīvu un radošo pieeju darba procesa rezultativitātes uzlabošanai;

3.5.7. izvairīties no gadījumiem, kas no ētikas viedokļa ir pretrunīgi vai divdomīgi, kā arī neatbilst vispārpieņemtajām uzvedības normām, Ētikas kodeksam un ir nelabvēlīgi Iestādes koptēlam;

3.5.8. ar savu personīgo uzvedības stilu, veicināt pārējo Iestādes darbinieku atbildīgu attieksmi pret tiešo darba pienākumu izpildīšanu.

3.6. Iespējamā interešu konflikta novēršanas darbības:

3.6.1. visi Iestādes darbinieki ir informēti par Latvijas Republikas spēkā esošo normatīvo aktu prasībām, saistībā ar jautājumiem par interešu konfliktu, kā arī par riska jomām, kurās šādi konflikti varētu rasties, izpildot savus profesionālos darba pienākumus;

3.6.2. darbinieks savus pienākumus veic, nepieļaujot interešu konflikta rašanos. Darbinieks atsakās no savu pienākumu veikšanas visos gadījumos, kad ētisku apsvērumu dēļ varētu tikt apšaubīta darbinieka darbības objektivitāte un neitralitāte, lai sabiedrībai nerastos iespaids, ka darbinieks rīkojas interešu konflikta situācijā un ka viņš pieņem lēmumus vai piedalās lēmumu pieņemšanā personisko interešu vai apsvērumu ietekmē. Ja tiek konstatēts interešu konflikta fakts, darbinieks nekavējoties rīkojas, lai novērstu šī konflikta rašanās cēloņus, kā arī par to informē Iestādes vadītāju, lai lemtu par turpmāko rīcību, ar mērķi novērst radušos interešu konfliktu.
4. Iestādes darbinieku uzvedības pamatprincipi saskarsmē ar kolēģiem un apmeklētājiem
4.1. Saskarsmē ar kolēģiem un apmeklētājiem darbinieks izturas ar cieņu, ievērojot ikvienas personas tiesības un likumiskās intereses. Darbinieks ir laipns un pieklājīgs, nelieto aizvainojošus izteicienus, neaizskar personas godu, ir iecietīgs pret citu personu uzskatiem un pārliecību;

4.2. Darbinieks nav augstprātīgs un autoritārs attiecībās pret kolēģiem, uzklausa viņus un ļauj izteikties, ņem vērā citu viedokli, to profesionāli izvērtējot;

4.3. Darbinieks ir atsaucīgs un sadarbojas ar kolēģiem, sniedzot un saņemot nepieciešamo palīdzību profesionālo pienākumu izpildē, un ļaunprātīgi neizmanto kolēģu uzticēšanos.

4.4. Darbinieks atzīst neētisku vai kļūdainu rīcību, atvainojoties par to un, ja tas ir iespējams, labojot savas rīcības sekas.
5. Ziņošana par pārkāpumiem un uzvedību ārpus darba laika
5.1. Ja darbinieka rīcībā nonāk informācija vai viņš ir bijis liecinieks tam, ka cits darbinieks rīkojas prettiesiski, t.i .pretrunā ar likumiem vai Iestādes iekšējiem normatīvajiem aktiem, darbinieks tiek aicināts informēt par to augstākstāvošu amatpersonu.

5.2. Lai nenodarītu kaitējumu Iestādes reputācijai, ārpus darba laika darbinieks izvēlas tādu uzvedības stilu, kas nerada šaubas par objektīvu un godīgu profesionālo pienākumu veikšanu, ir paraugs godprātīgai, taisnīgai un objektīvai rīcībai.

6. Ētikas kodeksā noteikto normu pārkāpumu izskatīšanas kārtība
6.1. Gadījumā, kad tiek pārkāptas ētikas normas, darbinieki vai citas personas iesniedz sūdzību par Iestādes darbinieku Iestādes vadītājam. Ja izveidojušos gadījumu nav iespējams atrisināt objektīvi vienpersoniski, tad konkrētās situācijas atrisināšanai jāvēršas pie Iestādes Ētikas komisijas.

6.2. Ētikas komisiju izveido ar Iestādes vadītāja rīkojumu un tā darbojas saskaņā ar Iestādes vadītāja apstiprinātu nolikumu.

6.3. Iestādes vadītājs, pamatojoties uz Ētikas atzinumu, pieņem lēmumu par Ētikas kodeksā noteikto uzvedības pārkāpumiem un to novēršanas pasākumiem.

6.4. Visi Iestādes darbinieki personīgi ir atbildīgi par šajā kodeksā noteikto pamatprincipu ievērošanu.

7. Noslēguma jautājumi
7.1. Visi Iestādes darbinieki tiek iepazīstināti ar Iestādes Ētikas kodeksu.

7.2. Ētikas kodeksa saturs periodiski tiek pārskatīts Iestādē, lai papildinātu to ar jauniem profesionālās ētikas pamatprincipiem, saglabājot nemainīgus iepriekš noteiktos ētikas pamatprincipus;

